
Република Србија                                               НАПОМЕНА:овај конкурс објавити
Град Крагујевац                                       23.08.2021.год. када излази обавештење             
Градска управа за имовинске послове,          у дневном листу’’Курир’’

урбанизам, изградњу и озакоњење

Број: 111-24 /2021-XХX               
Дана:20.08.2021. године

Крагујевац
          Вршилац дужности начелника Градске управе за имовинске послове, урбанизам, изградњу и озакоњење, у складу са одредбама члана 4. став 8. и члана 94. Закона о запосленима у аутономним покрајинама и јединицама локалне самоуправе (''Службени гласник Републике Србије'', бр. 21/2016, 113/17, 95/18, 113/17- др.закон, 95/18-др.закон, 86/19-др.закон и 157/20), члана 11. и члана 12. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (''Службени гласник Републике Србије'', број 95/16), оглашава 
                                         ЈАВНИ  КОНКУРС

за попуњавање извршилачког радног места 
I Орган у коме се радно место попуњава:
Градска управа за имовинске послове, урбанизам, изградњу и озакоњење, улица Трг слободе број 3, Крагујевац.
II Радно место које се попуњава:
Начелник Одељења за имовинско-правне послове у области управљања земљиштем, у Секретаријату за имовинске послове,  у Одељењу за имовинско-правне послове у области управљања земљиштем- 1 извршилац у звању  самосталног саветника.
               Опис послова: Руководи и координира радом Одељења, планира, усмерава и надзире рад запослених у Одељењу; обезбеђује законито, ефикасно и стручно обављање послова из надлежности Одељења, стара се за благовремено, законито и правилно обављање послова из делокруга Одељења, даје упутства и смернице за рад Одељења у погледу начина извршавања послова и задатака, распоређује послове на непосредне извршиоце и пружа потребну стручну помоћ извршиоцима, потписује акта Одељења која се упућују другим субјектима; доноси и потписује акта Одељења по овлашћењу начелника Градске управе, обавља најсложеније послове и решава најсложеније предмете из делокруга рада Одељења, даје предлоге за унапређење вредности имовине, даје предлоге за располагање имовином, даје предлоге за заштиту и очување вредности непокретности, израђује нацрте аката из делокруга рада Одељења, припрема одговоре, анализе, информације и извештаје из делокруга Одељења, израђује и обезбеђује израду нацрта једногодишњих и петогодишњих планова располагања имовином и других аката из делокруга Одељења, учествује у припреми финансијског планa и плана јавних набавки, одговара за законито, благовремено и квалитетно обављање послова, обавља и друге истоврсне послове по налогу секретара.

Услови: Стечено високо образовање из области друштвено хуманистичких наука на основним академским студијама у обиму најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету. 

Радно искуство: Најмање пет година радног искуства у струци.

Додатна знања и испити: Положен државни стручни испит.

Са свим кандидатима међу којима се спроводи изборни поступак обавиће се усмени разговор.
 У изборном поступку Конкурсна комисија врши проверу и оцењивање: 
1. Стручне оспособљености за рад на радном месту увидом у податке из пријаве на јавни конкурс и приложених доказа и усмено,путем разговора са кандидатом.
2. Познавање :

- -Закона о локалној самоуправи (''Службени гласник Републике Србије'',  бр.129/2007,83/2014-др закон,101/2016-др.закон, 47/18 и 81/2020-Одлука УС РС''),
- Закона о планирању и изградњи (''Службени гласник РС'', број:72/09, 81/09-испр.,64/10-одлука УС, 24/11, 121/12, 42/13-одлука УС, 50/13-одлука УС, 98/13-одлука УС, 132/14, 145/14, 83/18, 31/19, 37/19-др.закон, 9/20 и 52/21), 
-Закона о општем управном поступку (''Службени гласник РС'', број:18/16 и 95/18-аутентично тумачење),

- Закона о јавној својини (''Службени гласник РС'', број 72/11, 88/13, 105/14, 104/16-др.закон, 108/16, 113/17, 95/18 и 153/20), 

-Закона о претварању права коришћења у право својине на грађевинском земљишту уз накнаду (''Службени гласник РС'', број 64/15 и 9/20),

- Одлуке о располагању грађевинским земљиштем у јавној својини града Крагујевца (''Службени лист града Крагујевца'', бр. 34/18),

- Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и  уступања искоришћавања других имовинских права, као и поступцима јавног надметања и прикупљања писмених понуда (''Службени гласник РС'', бр. 16/18), 

- Уредбе о условима, начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде као и услове, начин и поступак размене непокретности (''Службени гласник РС'', број 61/15, 88/15, 46/17, 30/18 и 53/12).

3. Вештина комуникације, усмено, путем разговора.

III  Место рада: Крагујевац, Трг слободе бр.3
IV Услови за запослење: 

- да је пунолетан држављанин Републике Србије; 

- да није правоснажно осуђиван на безусловну казну затвора од најмање шест  месеци;

- да му раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа;

- да има прописано образовање;

- да испуњава остале услове одређене законом, другим прописом и актом о систематизацији радних места.

V Пријава на конкурс са кратком биографијом садржи: име и презиме кандидата, датум и место рођења, адресу становања, број телефона, e-mail адресу, податке о образовању.

Пријава на конкурс мора бити својеручно потписана. 

Уз пријаву на конкурс кандидат подноси следећу документацију:  
- оригинал или оверена фотокопија извода из матичне књиге рођених;

- оригинал уверења о држављанству( не старије од 6 месеци);

- оверена фотокопија дипломе којом се потврђује стручна спрема;

- уверење Министарства унутрашњих послова-Полицијске управе да кандидат није правоснажно осуђиван на безусловну казну затвора од најмање шест месеци ( издато након објављивања овог конкурса);

- доказ о радном искуству у струци (потврда, решење и други акти из којих се види на којим пословима и са којом стручном спремом је стечено радно искуство);

- исправе којима се доказује да раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа; 

- оригинал или оверена фотокопија доказа о положеном државном стручном испиту за рад у државним органима. 
    Одредбом члана 9. и члана 103. Закона о општем управном поступку (ˮСл. гласник РСˮ бр. 18/16 и 95/2018-аутентично тумачење), прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама. Ако кандидат у року не поднесе личне податке неопходне за одлучивање органа, захтев за покретање поступка ће се сматрати неуредним.

Документи о чињеницама о којима се води службена евиденција су: уверење о држављанству и извод из матичне књиге рођених.

        Уколико се учесник конкурса определи да ће сам прибавити наведене доказе, у циљу бржег и ефикаснијег спровођења изборног поступка, дужан је да се о томе писмено изјасни. Изјашњење се даје у форми изјаве која се доставља уз пријаву на јавни  конкурс.

       Образац изјаве може се преузети у тексту испод јавног конкурса на интернет презентацији Града Крагујевца www.kragujevac.rs.

        Попуњену изјаву је неопходно доставити уз напред наведене доказе како би орган могао даље да поступа.
 VI   Адреса на коју се подноси пријава на јавни конкурс:
Пријаве и доказе о испуњавању услова конкурса кандидат може доставити:

- лично у Пријемну канцеларију -  хол зграде Управе града, Трг слободе брoj 3,   Крагујевац или  препорученом пошиљком у затвореној коверти са назнаком ‘’не отварати’’, Конкурсној комисији преко Градске управе за имовинске послове, урбанизам, изградњу и озакоњење, Трг слободе бр. 3. Крагујевац.
VII Лице задужено за давање обавештења о конкурсу: Марија Ђорђевић, контакт телефон 034/506-101.
VIII Рок за подношење пријаве:
      Рок за подношење пријава  је 15 дана и почиње да тече наредног дана од дана када је  у  дневном листу '' Курир''  објављено обавештење о јавном конкурсу са адресом интернет презентације на којој је објављен конкурс.
      Сви докази прилажу се у оригиналу или овереној фотокопији код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао).
       Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

IX  Трајање радног односа: 

Радни однос  се заснива  на неодређено време.
X Провера оспособљености, знања и вештина кандидата у изборнм поступку:   

      Са кандидатима чије су пријаве благовремене, допуштене, разумљиве и потпуне, уз које су приложени сви потребни докази и који испуњавају услове за рад на оглашеном радном месту, провера стручних оспособљености, знања и вештина које се вреднују у изборном поступку, извршиће се у просторијама Градске управе за имовинске послове, урбанизам, изградњу и озакоњење,  о чему ће кандидати  бити обавештени на контакте (бројеве телефона и адресе) које наведу у својим пријавама. 
Напомена: 

Сходно члану 47.став 6. Закона о запосленима у аутономним покрајинама и јединицама локалне самоуправе (''Службени гласник Републике Србије'', бр. 21/16, 113/17, 95/18, 113/17- др.закон, 95/18-др.закон, 86/19-др.закон и 157/20) на извршилачко радно место може да се запосли и лице које нема положен државни стручни испит, али је дужно да га положи у року од шест месеци од дана заснивања радног односа, сагласно члану 131. истог закона.
Сходно члану 72. и 73. Закона о запосленима у аутономним покрајинама и јединицама локалне самоуправе (''Службени гласник Републике Србије'', бр. 21/16, 113/17, 95/18, 113/17- др.закон, 95/18-др.закон, 86/19-др.закон и 157/20), пробни рад је обавезан за све који први пут заснивају радни однос у органу аутономне покрајине, јединицама локалне самоуправе или државном органу. Пробни рад за радни однос на неодређено време траје шест месеци. Службенику који не задовољи на пробном раду престаје радни однос.

Неблаговремене, непотпуне или неразумљиве пријаве и пријаве уз које нису приложени сви потребни докази у оригиналу или овереној фотокопији биће одбачене закључком Конкурсне комисије. 
Јавни конкурс спроводи Конкурсна комисија именована од стране руководиоца Градске управе за имовинске послове, урбанизам, изградњу и озакоњење .
Овај конкурс се  објављује  на  интернет презентацији Града Крагујевца www.kragujevac.rs. огласној табли зграде Управе Града као и обавештење о јавном конкурсу  у  дневном листу '' Курир ''.
Сви изрази, појмови, именице и глаголи у овом конкурсу који су употребљени у мушком роду, односе се без дискриминације и на особе женског пола.

                                                                                               ВД НАЧЕЛНИКА

                                                                                              Љиљана Пршић
Упознат/а сам са одредбом члана 103. став 3. Закона о општем управном поступку (“Службени гласник РС“, бр. 18/16 и 95/18-аутентично тумачење), којом је прописано да у поступку који се покреће по захтеву странке орган може да изврши увид, прибавља и обрађује личне податке о чињеницама о којима се води службена евиденција када је неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним. 

Поступак покрећем ради учествовања на јавном конкурсу за попуњавање извршилачког радног места Начелника Одељења за имовинско-правне послове у области управљања земљиштем у Секретаријату за имовинске послове у  Градској управи за имовинске послове, урбанизам, изградњу и озакоњење  и тим поводом дајем следећу 

И З Ј А В У

I. Сагласан/а сам да орган за потребе поступка може извршити увид, прибавити и обрадити личне податке о чињеницама о којима се води службена евиденција, који су неопходни у поступку одлучивања. 

Сагласан/а сам да се мој ЈМБГ  у складу са Законом о заштити података о личности,  користи искључиво у сврху прикупљања података неопходних за учествовање на јавном конкурсу. 

------------------------------- 

      (ЈМБГ кандидата) 

------------------------------------------------ 

------------------------------- 




  (потпис даваоца изјаве) 

       (место и датум) 

II. Иако је  орган обавезан да изврши увид, прибави и обради личне податке, изјављујем да ћу сам/а за потребе јавног конкурса прибавити и доставити органу: 

1. оргинал или оверену фотокопију уверења о држављанству; 

2. оргинал или оверену фотокопију извода из матичне књиге рођених; 

Упознат/а сам да, уколико наведене личне податке неопходне за одлучивање органа не поднесем до истека рока за подношење пријава, захтев за покретање поступка ће се сматрати неуредним. 

-----------------------------------



 
---------------------------------------

        (место и датум) 




                  (потпис даваоца изјаве)

